Diari Oficial de la Generalitat Valenciana


Sumari del DOGV 5351, del 21-09-2006 (2006/10271)

RESOLUCIÓ de 15 de setembre de 2006, del conseller de Justícia, Interior i Administracions Públiques, per la qual es modifica la Resolució d'11 d'abril de 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos a les proves selectives d'accés al grup C, sector administració especial, educador infantil, torn d'accés lliure, Convocatòria 72/04.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5351

Data del DOGV
:   21-09-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/10868


Organisme emissor
:   Conselleria de Justícia, Interior i Administracions Públiques

Tipus de document
:   Resolució

RESOLUCIÓ de 15 de setembre de 2006, del conseller de Justícia, Interior i Administracions Públiques, per la qual es modifica la Resolució d'11 d'abril de 2006, del conseller de Justícia, Interior i Administracions Públiques, per la qual es publica la llista provisional d'admesos i exclosos a les proves selectives d'accés al grup C, sector administració especial, educador infantil, torn d'accés lliure, Convocatòria 72/04. [2006/F10723]  
Vist l'informe emés per la Conselleria de Cultura, Educació i Esport sobre equivalències entre titulacions d'estudis universitaris i de formació professional específica i de conformitat amb el que establix l'article 105.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, pel qual les administracions públiques podran rectificar d'ofici o a instància dels interessats, els errors materials, de fet o aritmètics existents en els seus actes, es procedix a rectificar els annexos I i II del punt primer i segon respectivament, de la Resolució d'11 d'abril del 2006, del conseller de Justícia, Interior i Administracions Públiques, per la que es publica la llista provisional d'admesos i exclosos a les proves selectives d'accés al grup C, sector administració especial, educador infantil, torn d'accés lliure, Convocatòria 72/04 i que queda com seguix:  
Primer  
Publicar la llista d'aspirants admesos que es relacionen en l'annex I de la present resolució.  
Segon  
Publicar la llista d'aspirants exclosos, amb expressió dels motius de la seua exclusió, que es relacionen en l'annex II de la present resolució.  
Tercer  
Els aspirants disposen d'un termini de 10 dies, comptats a partir de l'endemà de la publicació de la present resolució en el Diari Oficial de la Generalitat Valenciana, per a esmenar els errors que hagen motivat la no-admissió o presentar les al·legacions que consideren convenients, de conformitat amb l'article 71 de la Llei 30/1992, de Règim Jurídic de les Administracions Públiques i de Procediment Administratiu Comú, modificat per la Llei 4/1999.  
Quart  
A la sol·licitud d'esmena d'errors s'haurà d'acompanyar els documents preceptius no presentats, i si és procedent, fotocòpia de la sol·licitud de les proves, es presentaran davant del Registre General de Documents de la Conselleria de Justícia, Interior i Administracions Públiques, carrer Historiador Chabás, número 2, 46348 València, a les oficines de la Direcció Territorial de Justícia i Administracions Públiques a Alacant i Castelló o a les oficines públiques a què es referix l'article 38.4 de la Llei 30/1992, de 26 de novembre.  
València, 15 de setembre de 2006.. El conseller de Justícia, Interior i Administracions Públiques, (per delegació de firma en virtut de Resolució del conseller de Justícia i Administracions Públiques, d'01.03.2005) el director general d'Administració Autonòmica: Miguel Antonio Crespo Marzal.